Albert Taberner reivindica l'esforç dels primers ajuntaments democràtics
17/04/2010

# Albert Taberner reivindica l'esforç dels primers ajuntaments democràtics

*   17/04/2010
*   [Imprimir](#)
*   Compartir
*    https://www.alaquas.org/documento.asp?id\_do=11975

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11975%2F0&title=Ajuntament%20d%27Alaqu%C3%A0s.%20Premsa.Albert%20Taberner%20reivindica%20l%27esfor%C3%A7%20dels%20primers%20ajuntaments%20democr%C3%A0tics)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11975/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11975/17042010img_5077_1__Form_4.jpg)](https://www.alaquas.org/ficheros/documentos/2010/2/11975/17042010img_5077_1__Form_10.jpg "<a href='https://www.alaquas.org/ficheros/documentos/2010/2/11975/17042010img_5077_1__Form_10.jpg' target=_blank><i class='fa fa-external-link' aria-hidden='true'></i>.Albert Taberner reivindica l'esforç dels primers ajuntaments democràtics </a>")

El primer alcalde democràtic d'Alaquàs rep el premi Quico Moret que concedeix anualment l'Institut d'Estudis Comarcals de l'Horta Sud

Albert Taberner, ha rebut el premi Quico Moret que concedeix l‘Institut d'Estudis Comarcals de l'Horta Sud (IDECO). L'entitat ha destacat el treball realitzat des de les seues diverses responsabilitats polítiques, educatives i cíviques en els últims 30 anys a favor de la Comarca i de tot el País Valencià.

L'Alcaldessa d'Alaquàs, Elvira García Campos, va destacar com Taberner va saber ser com a alcalde "una persona íntegra per als que compartien les seues idees d'esquerres i un polític respectable per als que discrepaven d'elles". Igualment, va assenyalar el seu exercici de la docència, entenent al mestre com un intel·lectual transformador.

El guardonat va dir que recollia el premi en nom dels regidors i regidores de 1978, que van constituir els primers ajuntaments democràtics. Igualment, va reivindicar el paper de la política en la nostra societat per ser "l'impuls per a poder millorar l'entorn des d'un compromís radical per la democràcia".

El delegat del Govern, Ricardo Peralta, va destacar de Taberner la seua condició d'_home del poble_, de la seua comarca, marcat des de l'amor a la terra, a la cultura, la llengua, la història, sense renunciar per açò a un profund internacionalisme". Per la seua banda, la presidenta de la Mancomunitat de l'Horta Sud, Empar Navarro, va destacar la importància de seguir treballant perquè la comarca de l'Horta Sud siga un espai de convivència entre les persones i no un mer entorn d'una gran ciutat com València.

Finalment, el president de IDECO, Rafael Roca, va recordar que de Taberner "molts van aprendre el que era la democràcia, l'altruisme i cada vegada que estan amb ell tornen a aprendre-ho". Roca va qualificar a aquella Corporació municipal de 1978 a Alaquàs d'un ‘dream team', en el qual Taberner no era l'entrenador, sinó que també "tot un davanter".

Enguany, l'acte ha coincidit amb la celebració del V Congrés d'Història de l'Horta Sud, que ha comptat amb el patrocini de Caja Mediterráneo i l'organització de l'Ajuntament d'Alaquàs, el IDECO, CEFIRE de Torrent, el Museu Comarcal de l'Horta Sud, la Fundació Horta Sud, l'Escola la Florida, la Mancomunitat de l'Horta Sud, les Facultats de Geografia i Història, i de Filologia de la Universitat de València.

L'Institut d'Estudis Comarcals de l'Horta Sud (IDECO) naix en 1982 per a donar resposta a la necessitat, cada vegada més sentida a la comarca, de comptar amb una institució animadora de la vida comarcal. Al caliu de les iniciatives promogudes per Caixa Torrent, en la commemoració de la seua 75 aniversari l'any 1981, va ser sorgint en diferents àmbits una consciència de la realitat comarcal, i de la necessitat d'articular unes relacions intermunicipals, que es canalitzen a través d'àmbits culturals i d'investigació. Posteriorment, pel que fa a l'àmbit polític es va instituir la Mancomunitat de l'Horta Sud, amb la finalitat d'aglutinar les iniciatives comunes als diferents ajuntaments de la comarca.

Per tant al llarg d'aquests anys sempre hi ha hagut un clima d'estreta col·laboració entre aquestes tres institucions: IDECO, Caixa Torrent (Caja de Ahorros del Mediterráneo des de 1989) i Mancomunitat de l'Horta Sud. Els seus objectius són promoure la realització d'estudis sobre el desenvolupament social i cultural de la marca de l'Horta Sud; protecció del patrimoni cultural natural i arquitectònic de la comarca. Fomentar programes i activitats que permeten un major desenvolupament global, recolzant a persones i entitats mitjançant assessorament i finançament de qualsevol tipus d'ajuda; i organitzar activitats i elaborar projectes d'actuació orientats a la vertebració social i cultural del seu àmbit d'actuació.